stanford-oval/wikipedia huggingface dataset:
มาสด้า อเซลา
รุ่นที่ 2 (BL; พ.ศ. 2552-2557)

มาสด้า อเซลา รุ่นที่ 2 ผลิตระหว่างปี พ.ศ. 2552-2557 ในช่วงก่อนที่จะมีการเปิดตัวในปี พ.ศ. 2552 ในปลายปี พ.ศ. 2551 ได้มีการปล่อยภาพและวีดิโอแสดงการออกแบบของรุ่นที่ 2 ซึ่งยังคงใช้แพลทฟอร์ม BK ในการออกแบบเช่นเดียวกัน รุ่นนี้ เป็นรุ่นแรกที่มีการผลิตรุ่นเครื่องยนต์ดีเซลออกมาในรุ่น 1.6 ,2.0 และ 2.2 ลิตร และยังคงมีเครื่องยนต์เบนซินในรุ่น 1.6 ,2.0 และ 2.5 ลิตร นอกจากนี้ ยังมีการผลิตเครื่องยนต์แบบใหม่ คือเครื่องยนต์ Skyactiv แต่ยังไม่มีขายในประเทศไทย
รุ่นนี้ ยังไม่มีการผลิตตัวถังแบบใหม่ๆ ออกมา ยังมีแค่ซีดาน 4 ประตูและแฮทช์แบ็ค 5 ประตูตามเดิม และรุ่นนี้ มีการประกอบใน 6 ประเทศได้แก่มาเลเซีย ,อิหร่าน ,ญี่ปุ่น ,โคลัมเบีย ,อเมริกาใต้ และไทย
ในประเทศไทย เปิดตัวรุ่นนี้เมื่อปี พ.ศ. 2554 ผลิตที่โรงงาน AutoAlliance Thailand จ.ระยอง โดยมีเครื่องยนต์ 1.6 และ 2.0 ลิตรตามเดิม โดยยังไม่มีเครื่องยนต์ดีเซลและเครื่องยนต์เบนซินแบบ Skyactiv ให้เลือกแต่อย่างใด โดยรุ่นเครื่องยนต์ 2.0 ลิตรเปิดตัวก่อน ส่วนเครื่องยนต์ 1.6 ลิตรจึงเปิดตัวตามมาในปี พ.ศ. 2555 หลังจากที่ Mazda 3 Gen1 ประสบความสำเร็จอย่างล้นหลามมาถึง 5 ปี มาถึงคราวต้องปรับลุคกันบ้าง ทางมาสด้าจึงได้เปิดตัว Mazda 3 Gen 2 ในปี 2011 ในคอนเซ็ปต์ “ลุคใหม่…พิกัดใหม่ สายพันธุ์สปอร์ต” ออกแบบทั้งภายนอกและภายในเพิ่มเติมความเป็นสปอร์ตมากขึ้นกว่าโฉมเดิม เครื่องยนต์เดิมสองขนาดทั้ง 1.6 ลิตร 2.0 ลิตร แต่มีจุดเด่นเรื่องระบบเกียร์ “แอ๊คทีฟเมติก” (Activematic) มีค่าตัวเริ่มต้นตั้งแต่ 755,000 บาท ถึง 1,064,000 บาท
รุ่นที่ 2 (BL; พ.ศ. 2552-2557) > รุ่นปรับโฉม

นาน ๆ ครั้งที่ Mazda เปิดตัวรถยนต์นั่งรุ่นใหม่พร้อมกันถึง 2 รุ่นในคราเดียว แล้ววันนี้ ( 22 พฤษภาคม 2012) พวกเขาก็ได้จัดงานเปิดตัว Mazda 2 Minorchange รุ่นปี 2012 และเพิ่มรุ่นให้กับ All New Mazda 3 ด้วยเครื่องยนต์ 1.6 ลิตรที่หลายคนรอคอย
เริ่มจากการแนะนำ All New Mazda 3 รุ่นเครื่องยนต์ 1.6 ลิตรเพื่อเสริมความแข็งแกร่งให้กับตลาด C-Car ที่ Mazda ครองตำแหน่งผู้นำตลาดในกลุ่มเครื่องยนต์ 2.0 ลิตร (ชนิดที่ลูกค้าทุกท่านไม่เคยทราบมาก่อน) ด้วยสัดส่วนการตลาดในกลุ่มเครื่องยนต์ 2.0 ลิตรมีมากถึง 40% เหนือกว่า Toyota Corolla Altis, Honda Civic, Ford Focus และ Mitsubishi Lancer EX
แต่เนื่องจากกลุ่มลูกค้า C-Car ระดับ 1,600-1,800 ซีซีมีสัดส่วนการตลาดสูงที่สุดทำให้ Mazda จำเป็นต้องขยายตลาดนั่นหมายความว่าจะต้องทำยอดขาย Mazda 3 โฉมใหม่ให้ดียิ่งขึ้นไปอีก ซึ่งลูกค้ากลุ่มนี้จะเป็นลูกค้าที่มีความคาดหวังค่อนข้างสูง ทั้งในเรื่องของรูปลักษณ์ดีไซน์ สมรรถนะการขับขี่ ความคุ้มค่าคุ้มราคา อุปกรณ์ที่เพิ่มความหรูหรา สะดวกสบาย คุณภาพของวัสดุที่นำมาประกอบ และระบบความปลอดภัยที่มีให้มากพอตามความต้องการ รวมถึงความประหยัดทั้งค่าบำรุงดูแลรักษาและการประหยัดน้ำมัน และมีระดับราคาที่สามารถเป็นเจ้าของได้ง่าย
ราคาจำหน่าย
Mazda3 1.6L Groove ซีดาน 4 ประตู เกียร์อัตโนมัติอัจฉริยะแอคทีฟเมติค ภายในสีดำ เบาะผ้า ล้ออัลลอยด์ 15 นิ้ว ราคาจำหน่าย 755,000 บาท
Mazda3 1.6L Spirit ซีดาน 4 ประตู เกียร์อัตโนมัติอัจฉริยะแอคทีฟเมติค ภายในสีดำ เบาะผ้า ล้ออัลลอยด์ 16 นิ้ว ราคาจำหน่าย 825,000 บาท
Mazda3 1.6 Spirit Sports แฮ็ชต์แบ็ค 5 ประตู เกียร์อัตโนมัติอัจฉริยะแอคทีฟเมติค ภายในสีดำ เบาะหุ้มหนังสีดำ ล้ออัลลอยด์ 16 นิ้ว ราคาจำหน่าย 869,000 บาท
รุ่นที่ 3 (BM, BN; พ.ศ. 2556-2561)

มาสด้า 3 โฉมที่ 3 ได้เปิดตัวครั้งแรกในโลกที่ออสเตรเลียในวันที่ 26 มิถุนายน 2556 และได้ใช้แพลตฟอร์มใหม่ Skyactiv chassis ซึ่งไม่ได้ใช้แพลตฟอร์ม Ford C1 อีกต่อไป มาสด้า 3 รุ่นนี้ เป็นรุ่นที่ 3 ที่อยู่ภายใต้การออกแบบอันเป็นเอกลักษณ์ของมาสด้า 'KODO' soul of motion' ตามหลังจาก มาสด้า 6 และ มาสด้า CX-5
โฉมนี้ ใช้เครื่องยนต์ SKYACTIV-G 2.0 DOHC แถวเรียง 4 สูบ 16 วาล์ว พร้อมระบบวาล์วแปรผันคู่อัจฉริยะ Dual S-VT และระบบไอเสีย 4-2-1 ขนาด 1,998 cc 165 แรงม้า แรงบิดสูง 210 นิวตัน-เมตร ประหยัดน้ำมัน 27 กิโลเมตร/ลิตร รองรับน้ำมัน E85
มาสด้าได้เปิดตัว Mazda 3 Gen 3 ที่มาพร้อมกับเทคโนโลยี “SkyActiv” ให้กับคนไทยได้รู้จักในปี 2014 ด้วยรูปลักษณ์สปอร์ต ปราดเปรียว ภายใต้ปรัชญาการออกแบบอันเป็นเอกลักษณ์ของมาสด้า KODO DESIGN soul of motion เช่นเดียวกับรุ่นพี่อย่าง Mazda 6 , Mazda CX-5 และยังขับขี่สบายใจมากขึ้นกับเทคโนโลยีความปลอดภัยสุดล้ำ i-ACTIVSENSE พร้อมเชื่อมต่อกับโลกโซเชียลจากระบบ เอ็มแซดดี คอนเน็ค (MZD Connect) และ ระบบนำทางเนวิเกเตอร์ เครื่องยนต์ใหม่ SKYACTIV-G 2.0 ลิตร พร้อมระบบวาล์วแปรผันคู่อัจฉริยะ Dual S-VT ทำให้มาสด้าชูจุดเด่นความแรงและความประหยัดจากเครื่องยนต์ SKYACTIC-G นี้ได้ โดยมีราคาเริ่มต้นตั้งแต่ 838,000 บาท ถึง 1,099,000 บาท
รุ่นที่ 3 (BM, BN; พ.ศ. 2556-2561) > รุ่นปรับโฉม

รุ่นปรับโฉมได้เปิดตัวในประเทศไทยเมื่อวันที่ 24 มกราคม พ.ศ. 2560 มีการปรับปรุงภายนอก อย่างเช่น มีการออกแบบกระจังหน้าแบบใหม่ โคมไฟหน้าเพิ่มระบบไฟหน้าอัจฉริยะ ส่วนระบบความปลอดภัยได้เพิ่มระบบช่วยเหลือผู้ขับขี่ i-Activsense และระบบควบคุมการทรงตัวขณะเลี้ยว G-Vectoring Control (GVC) มีสีตัวถังเพิ่มมาใหม่ 3 สี คือ สีดำ (Jet Black) สีน้ำเงิน (Ethanol Blue) และสีเทา (Meteor Gray)
ราคาอย่างเป็นทางการ
2.0 Entry AT  857,000 บาท (ปรับเพิ่ม 10,000 บาท)
2.0 Core AT  951,000 บาท (ปรับเพิ่ม 23,000 บาท)
2.0 High AT  998,000 บาท (ปรับเพิ่ม 10,000 บาท)
2.0 High Plus AT  1,149,000 บาท (ปรับเพิ่ม 30,000 บาท)
รุ่นที่ 4 (BP; พ.ศ. 2562-ปัจจุบัน)

มาสด้า 3 โฉมที่ 4 เจนปัจจุบันพึ่งเปิดตัวในงานมหกรรมรถยนต์ LA Auto Show 2018 ที่พึ่งจัดขึ้นช่วงปลายเดือนพฤศจิกายน 2018 มาพร้อมตัวถัง ซีดาน 4 ประตู และ แฮทซ์แบ็ค 5 ประตู เครื่องยนต์เบนซินใหม่ SKYACTIV-X 2.0 ลิตร 4 สูบ จะมาพร้อมระบบอัดอากาศซุปเปอร์ชาร์จเจอร์เพื่อเพิ่มแรงบิดขึ้นอีกราว 10-30 เปอร์เซ็นต์ และเครื่องยนต์ Skyactiv-D 1.8 ลิตร (S8-DPTS/S8-DPTR) เทอร์โบดีเซล 4 สูบ
ในประเทศไทย เปิดตัวรุ่นนี้เมื่อ วันที่ 18 กันยายน พ.ศ. 2562 โดยมีเครื่องยนต์ 2.0 ลิตร SKYACTIV-G ตามเดิม แต่มีสีตัวถึงเพิ่มมาใหม่ 1 สี คือ สีเทานม (Polymetal Grey)
ยกเลิกรุ่นย่อยเริ่มต้น 2.0 Entry ส่วนรุ่น 2.0 Core / High (S) / High Plus (SP) ราคาปรับเพิ่มขึ้นจากรุ่นเดิม 18,000 – 71,000 บาท
จากนั้นในช่วงเดือน พฤศจิกายน พ.ศ. 2563 Mazda ประเทศไทย ฉลองครบรอบ 100 ปี แบรนด์ Mazda เปิดตัว Mazda 3 100th Anniversary รุ่นพิเศษ 1,237,000 บาท เพิ่ม หลังคา Sunroof เปิด-ปิด ด้วยระบบไฟฟ้า, ภายในห้องโดยสาร สีทูโทน ขาว – แดงเลือดนก Burgundy และ ตราสัญลักษณ์ 100 ปี รอบคัน
ล่าสุด Mazda ประเทศไทย เตรียมเปิดตัว Mazda 3 MY2022 ภายในเดือน กุมภาพันธ์ พ.ศ. 2565 นี้ ! มีการปรับอุปกรณ์เพิ่มเติมในแต่ละรุ่นย่อย ให้คุ้มค่ากว่าเดิม และ อาจมีการเพิ่มโทนสีตัวถังภายนอกใหม่ สีเบจ Platinum Quartz
รุ่นที่ 4 (BP; พ.ศ. 2562-ปัจจุบัน) > รุ่นปรับโฉม 2565

ล่าสุด Mazda ส่งมาดใหม่ลุคส์ใหม่ของ Mazda 3 รุ่นปรับปรุงใหม่ หรือ MY2022 ออกสู่ตลาดโดยมีการเพิ่มสีบรอนซ์ แพลตทินั่ม ควอตซ์ เข้ามา หน้าตายังคงเดิมในร่างสองตัวถังหลักทั้งซีดาน 4 ประตู และฟาสต์แบ็ค 5 ประตู หล่อเดิมทั้งกระจังหน้าแบบ Signature Wing ไฟหน้า Projector แบบ LED และไฟส่องสว่างสำหรับการขับขี่เวลากลางวัน Daytime Running Lamp แบบ Signature ระบบปรับองศาไฟหน้าตามการเลี้ยวของรถ AFS  และไฟท้าย LED ทรงกลมโดนัท 2 ดวง เป็นออพชั่นใหม่ในรุ่น 2.0 C และ 2.0 S ส่วน 2.0 SP ยังคงเดิม  กระจกมองข้างทรงสปูนปรับพับด้วยไฟฟ้าพร้อมไฟเลี้ยวในตัว กล้องมองหลังในรุ่น 2.0 S และสัญญาณกะระยะถอยจอดรวมกัน 10 จุด ทั้งด้านหน้าและด้านหลังออพชั่นใหม่ในรุ่น 2.0 S ส่วน 2.0 SP คงเดิม และ สัญญาณกะระยะถอยจอดถอยหลังกับกล้องมองหลัง เป็นออพชั่นใหม่ในรุ่น 2.0 C  เสาอากาศฝังกระจกหน้า และล้ออัลลอยเลือกได้สองขนาดทั้ง 5 ก้านคู่ 18 นิ้วพร้อมยาง 215/45R18 กับขนาด 16 นิ้ว พร้อมยาง 205/60R16
อุปกรณ์ที่เปลี่ยนแปลง
เฉพาะรุ่น 2.0 Core และ 2.0 High
เพิ่ม ไฟ Daytime Running Light แบบ LED, ระบบปรับไฟหน้าตามองศาการเลี้ยวของรถ AFS และ ไฟท้ายแบบ LED
เฉพาะรุ่น 2.0 High และ 2.0 High Plus
ตัด เซนเซอร์กะระยะช่วยจอด ด้านหลัง จาก 6 เหลือ 4 ตำแหน่ง
2.0 Core
เพิ่ม เซนเซอร์กะระยะช่วยจอด ด้านหลัง 4 ตำแหน่ง และ กล้องมองภาพขณะถอยจอด
2.0 High
เพิ่ม แป้นเปลี่ยนเกียร์ที่พวงมาลัย Paddle Shift
2.0 High Plus
เพิ่ม หลังคา Sunroof เปิด-ปิด ด้วยระบบไฟฟ้า และ อัพเกรด ระบบควบคุมความเร็ว และ พวงมาลัยตามรถคันหน้า CTS จากเดิมทำงานที่ความเร็วไม่เกิน 60 km/h เป็น 145 km/h
สีใหม่
สีตัวถังภายนอก สีเบจ Platinum Quartz (มาแทน น้ำตาล Titanium Flash)
ราคา
ราคาปรับเพิ่ม 10,000 บาท (2.0 C (Core); จากเดิม 969,000 บาท มาเป็น 979,000 บาท)
รุ่นที่ 4 (BP; พ.ศ. 2562-ปัจจุบัน) > รุ่นปรับโฉม 2565 > รุ่นพิเศษ Carbon Edition

ล่าสุดทาง Mazda ประเทศไทย ได้เพิ่มทางเลือกกับรถใหม่รุ่นพิเศษ นามว่า CARBON EDITION ที่ลูกค้าสามารถเลือกได้กับรถใหม่ถึง 4 รุ่น ดังนี้ Mazda2, Mazda3, Mazda CX-3 และ Mazda CX-30 โดยปรับราคาเพิ่มจากรุ่นปกติ 10,000 บาท
Mazda เอาใจคนรักความสปอร์ตพรีเมี่ยมภายใต้ชื่อ Carbon Edition มาพร้อมแนวคิด “Unique You” โดดเด่นทั้งภายนอกและภายในที่ได้รับการออกแบบขึ้นพิเศษ กับคอนเซ็ปต์สไตล์คาร์บอนมาสร้างแรงบันดาลใจในการถ่ายทอดภาพลักษณ์ความสปอร์ต ดีไซน์ภายนอกโทนสีเข้มบ่งบอกความเรียบหรู ภายในเบาะนั่งสีแดง Burgundy สปอร์ตโฉบเฉี่ยวมีเอกลักษณ์ที่ไม่ซ้ำใคร ครบครันด้วยฟังก์ชั่นและเทคโนโลยีสกายแอคทีฟ ระบบความปลอดภัยระดับโลกอันเป็นเอกลักษณ์เฉพาะมาสด้า
อุปกรณ์ตกแต่งที่คัดสรรด้วยวัสดุคุณภาพสูงรอบคัน โดยใช้รูปแบบการตกแต่งสไตล์คาร์บอนในการถ่ายทอดภาพลักษณ์ความสปอร์ต ตามแนวคิด โคโดะ ดีไซน์ ที่เน้นความเรียบง่ายแต่งดงาม บ่งบอกอัตลักษณ์ตัวตนความพิเศษแบบไม่เหมือนใคร ผ่านรถยนต์มาสด้าที่กำลังร้อนแรงมากที่สุดในตลาด
- มาสด้า3 Carbon Edition รุ่นซีดาน 4 ประตู มาพร้อมกับสีภายนอกใหม่ สีเทา โพลี เมทัล เกรย์ เป็นครั้งแรก โดยการตกแต่งตัดกับสีโทนเข้ม กระจกมองข้างสีดำ ล้ออัลลอยสีดำ ขนาด 18 นิ้ว ตอบโจทย์ทุกความสปอร์ต สง่างาม เรียบหรูทุกมุมมอง ภายในตกแต่งเป็นพิเศษด้วยหนังสีดำและด้ายสีแดง พร้อมเบาะหนังสีแดง Burgundy และมอบความมั่นใจให้ทุกการเดินทางด้วยระบบแสดงภาพ 360 องศารอบทิศทาง
- มาสด้า 3 Carbon Edition Sports รุ่นฟาสต์แบค 5 ประตู ผสานความแตกต่างด้วยดีไซน์สะกดสายตาทุกมุมมอง มาพร้อมกระจกมองข้างสีดำ ล้ออัลลอยสีดำ ขนาด 18 นิ้ว ตัดกับสีภายนอก สีเทา โพลีเมทัล เกรย์ มอบความโดดเด่นที่เหนือระดับกับหลังคาซันรูฟแบบไฟฟ้า ภายในห้องโดยสารตกแต่งเป็นพิเศษด้วยหนังสีดำและด้ายสีแดง พร้อมเบาะหนังสีแดง Burgundy เพิ่มความพิเศษในสไตล์สปอร์ตพรีเมี่ยมได้อย่างลงตัว
ราคาจำหน่าย 1,210,000 บาท
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มาสด้า3
เว็บไซต์มาสด้า3 ประเทศไทย เก็บถาวร 2009-04-25 ที่ เวย์แบ็กแมชชีน
มาสด้า อเซลา รุ่นที่ 1 (Sedan)
มาสด้า อเซลา รุ่นที่ 1 (Hatchback)
มาสด้า 3 รุ่นที่ 1 ปรับโฉม (Sedan)
มาสด้า 3 รุ่นที่ 1 ปรับโฉม (Hatchback)
มาสด้า อเซลา รุ่นที่ 2
มาสด้า 3 รุ่นที่ 2 (ซีดาน)
มาสด้า 3 รุ่นที่ 2 (แฮทช์แบ็ค)
มาสด้า 3 MPS / MAZDASPEED3
มาสด้า 3 รุ่นปรับโฉม
มาสด้า 3 รุ่นปรับโฉม (แฮทช์แบ็ค)
มาสด้า 3 รุ่นปรับโฉม (ซีดาน)
2014 Mazda3 hatchback
2014 Mazda3 sedan
มาสด้า3 รุ่นปรับโฉม
2019 Mazda3 hatchback (รุ่นที่ 4)
Rear view
2019 Mazda3 Sedan
ภายใน
การขนส่งในประเทศกัมพูชา

แผนที่เส้นทางการขนส่งในประเทศกัมพูชา
ทางหลวงแผ่นดินหมายเลข 1 ในตำบลเกียนสวาย จังหวัดกันดาล
ทางหลวงชนบทในประเทศกัมพูชา
ระบบการขนส่งในประเทศกัมพูชา ได้รับความเสียหายอย่างรุนแรงจากสงครามกลางเมือง และได้พัฒนาขึ้นใหม่หลังจากประเทศกลับสู่ความสงบ แต่ก็ยังไม่เพียงพอเท่าที่ควร โครงสร้างพื้นฐานของประเทศที่อ่อนแอทำให้ไม่สามารถให้ความช่วยเหลือฉุกเฉินได้อย่างสะดวก และสร้างปัญหาในการจัดซื้อสิ่งของส่งกระจายไปยังที่ต่าง ๆ แต่ได้รับความช่วยเหลือจากสหภาพโซเวียตหลังจากที่เขมรแดงลงจากอำนาจ
ระบบราง

บทความหลัก: การขนส่งระบบรางในประเทศกัมพูชา
ทางรถไฟที่สำคัญมีสองสายโดยทั้งหมดมีจุดเริ่มที่พนมเปญ มีระยะทางรวม 612 กิโลเมตร เป็นรางรถไฟทางเดี่ยวขนาดหนึ่งเมตร (มีเตอร์เกจ) ทั้งนี้กัมพูชามีแผนสร้างทางรถไฟสายที่สามเพื่อเชื่อมต่อพนมเปญกับเวียดนาม รวมถึงทางรถไฟระหว่างประเทศสิงคโปร์เชื่อมต่อกับเมืองคุนหมิง ประเทศจีน และสายเหนือ-ใต้
หลังจากทศวรรษที่ได้รับความเสียหายจากช่วงสงคราม เครือข่ายระบบรางของกัมพูชาได้ฟื้นตัวขึ้นใหม่ รวมเป็นส่วนหนึ่งของโครงการทางรถไฟทรานส์-เอเชีย ด้วยรถไฟที่ทันสมัย แทนที่การใช้เส้นทางรถไฟที่ชาวบ้านได้ดัดแปลงไม้ไผ่เป็นรถไฟเพื่อการท่องเที่ยว โดยใช้พลังงานรถโกคาร์ตหรือเครื่องปั๊มน้ำ เรียกว่า "รถไฟไม้ไผ่"
ในอดีตเส้นทางรถไฟของกัมพูชาเคยเชื่อมต่อกับเวียดนามและไทย แต่ด้วยสถานการณ์ทางการเมืองจึงทำให้มีการรื้อรางออก
ระบบถนน

ระบบทางหลวงในประเทศกัมพูชามีระยะทางทั้งสิ้น 38,257 กิโลเมตร ลาดยางแล้ว 2,406 กิโลเมตร และยังไม่ได้ลาดยาง 35,851 กิโลเมตร (ข้อมูลปี พ.ศ. 2547) ประมาณ 50% ราดด้วยแอสฟัลท์ และอยู่ในสภาพดี ใน พ.ศ. 2524 กัมพูชาเริ่มใช้ทางหลวงหมายเลข 1 ที่เริ่มจากพนมเปญไปยังชายแดนเวียดนาม ถนนที่ชำรุดระหว่างสงครามได้รับการฟื้นฟูด้วยทหารช่างจากเวียดนามที่มาให้ความช่วยเหลือ ถนนส่วนใหญ่ได้รับการปรับปรุงให้ใช้งานได้ใน พ.ศ. 2549 มีการสร้างถนนเชื่อมต่อจากชายแดนไทยที่ปอยเปตไปยังจังหวัดเสียมราฐหรือนครวัด
| หมายเลข | รหัส | ความยาว | ความยาว | เริ่มต้น | สิ้นสุด |
| --- | --- | --- | --- | --- | --- |
| ทางหลวงหมายเลข 1 | 10001 | 167.10 km | 103.83 mi | พนมเปญ | พรมแดนเวียดนาม |
| ทางหลวงหมายเลข 2 | 10002 | 120.60 km | 74.94 mi | พนมเปญ | พรมแดนเวียดนาม |
| ทางหลวงหมายเลข 3 | 10003 | 202.00 km | 125.52 mi | พนมเปญ | Veal Rinh |
| ทางหลวงหมายเลข 4 | 10004 | 226.00 km | 140.43 mi | พนมเปญ | เมืองพระสีหนุ |
| ทางหลวงหมายเลข 5 | 10005 | 407.45 km | 253.18 mi | พนมเปญ | พรมแดนไทย |
| ทางหลวงหมายเลข 6 | 10006 | 416.00 km | 258.49 mi | พนมเปญ | จังหวัดบันทายมีชัย |
| ทางหลวงหมายเลข 7 | 10007 | 509.17 km | 316.38 mi | Skuon | พรมแดนลาว |
| ทางหลวงหมายเลข 8 | 10008 | 90.00 km | 55.92 mi | Neak Leung | Thnal Totoung |
ทางน้ำ

การเดินทางทางน้ำมีบทบาทมากในประวัติศาสตร์กัมพูชา แม่น้ำโขงและทะเลสาบเขมรซึ่งมีคลองเชื่อมต่อมากมาย จัดว่ามีประโยชน์ในการคมนาคมมาก มีเรือเฟอร์รีให้บริการขนส่งระหว่างแม่น้ำบาสักกับแม่น้ำโขงช่วงกลาง
ทางน้ำ > ท่าเรือ

ท่าเรือที่สำคัญของกัมพูชามีสองแห่งคือ ท่าเรือพนมเปญและท่าเรือเมืองพระสีหนุหรือท่าเรือกำปงโสม  โดยท่าเรือพนมเปญอยู่ระหว่างจุดตัดระหว่างแม่น้ำโขง แม่น้ำบาสัก และแม่น้ำทะเลสาบ เป็นท่าเรือแม่น้ำที่มีความสำคัญในกัมพูชาทั้งระดับชาติและนานาชาติ ท่าเรือเมืองพระสีหนุเปิดใช้การใหม่อีกครั้งใน พ.ศ. 2522 โดยสร้างตั้งแต่ พ.ศ. 2503 ด้วยความช่วยเหลือจากฝรั่งเศส
ทางอากาศ

ในกัมพูชามีท่าอากาศยาน 26 แห่ง แต่สามารถใช้การได้ใน พ.ศ. 2528 เพียง 13 แห่ง มีสนามบิน 8 แห่งที่มีรันเวย์แบบถาวร ท่าอากาศยานนานาชาติพนมเปญเป็นท่าอากาศยานที่ใหญ่ที่สุด รองลงมาคือท่าอากาศยานแห่งชาติเสียมราฐในเสียมราฐ ใน พ.ศ. 2526 ได้สร้างท่าอากาศยานขึ้นที่เรียม เรียกว่าท่าอากาศยานนานาชาติเมืองพระสีหนุ โดยได้รับความช่วยเหลือจากสหภาพโซเวียต นอกจากนั้น ยังมีท่าอากาศยานในพระตะบองและสตึงแตรง
แหล่งข้อมูลอื่น

The SihanoukVille Port
Cambodians ride 'bamboo railway'
Video, photos and travel diary of Cambodia's trains by traveller Tom Grundy. เก็บถาวร 2012-12-17 ที่ เวย์แบ็กแมชชีน
The Sihanoukville Airport
National highways เก็บถาวร 2006-08-25 ที่ เวย์แบ็กแมชชีน
Inland waterways in Cambodia เก็บถาวร 2008-11-19 ที่ เวย์แบ็กแมชชีน
Buses in Cambodia เก็บถาวร 2011-10-08 ที่ เวย์แบ็กแมชชีน
SihanoukVille Train Station
| ด ค กการขนส่งในเอเชีย |
| --- | --- |
รัฐเอกราช:  กัมพูชา  กาตาร์  เกาหลีใต้  เกาหลีเหนือ  คาซัคสถาน  คีร์กีซสถาน  คูเวต  ญี่ปุ่น  จอร์เจีย  จอร์แดน  จีน  ซาอุดิอาระเบีย  ซีเรีย  ไซปรัส  ติมอร์-เลสเต  ตุรกี  เติร์กเมนิสถาน  ทาจิกิสถาน  ไทย  เนปาล  บรูไนดารุสซาลาม  บังกลาเทศ  บาห์เรน  ปากีสถาน  พม่า  ฟิลิปปินส์  ภูฏาน  มองโกเลีย  มัลดีฟส์  มาเลเซีย  เยเมน  รัสเซีย  ลาว  เลบานอน  เวียดนาม  ศรีลังกา  สหรัฐอาหรับเอมิเรตส์  สิงคโปร์  อัฟกานิสถาน  อาร์มีเนีย  อาเซอร์ไบจาน  อินโดนีเซีย  อินเดีย  อิรัก  อิสราเอล  อิหร่าน  อียิปต์  อุซเบกิสถาน  โอมาน 
รัฐที่ได้รับการรับรองอย่างไม่สมบูรณ์:  เซาท์ออสซีเชีย  ไซปรัสเหนือ  ไต้หวัน  ปาเลสไตน์  อับคาเซีย 
เขตบริหารพิเศษ และเขตสังกัด:  เกาะคริสต์มาส  บริติชอินเดียนโอเชียนเทร์ริทอรี  มาเก๊า  หมู่เกาะโคโคส (คีลิง)  ฮ่องกง 
การวางขายขวดน้ำมันเบนซินในจังหวัดพระตะบอง
เรือเฟอร์รีที่แล่นระหว่างแม่น้ำโขงไปยังเมือง Neak Leung
ท่าอากาศยานแห่งชาติเสียมราฐ
สเวนเซ่นส์

สเวนเซ่นส์ ที่ แพลตตินั่มแฟชันมอลล์
สเวนเซ่นส์ (อังกฤษ: Swensen's) เป็นร้านสาขาประเภทร้านไอศกรีม มีสาขาทั่วโลก เริ่มเปิดตัวที่ซานฟรานซิสโกในปี ค.ศ. 1948 โดยในประเทศไทย เดอะ ไมเนอร์ ฟู้ด กรุ๊ป เป็นบริษัทผู้ได้รับเฟรนไชส์ เปิดตัวครั้งแรกในปี 2529 ที่เซ็นทรัล ลาดพร้าว มีพื้นที่ประมาณ 30 ตารางเมตร โดยมีพนักงานเพียง 14 คน ในตอนนั้น นอกจากประเทศไทยแล้ว เดอะ ไมเนอร์ ฟู้ด กรุ๊ป เป็นผู้ได้รับลิขสิทธิ์ดำเนินการอีก 32 ประเทศทั้งในเอเชีย และตะวันออกกลาง
ดูเพิ่ม

แดรี่ควีน
เบนแอนด์เจอร์รีส์
ฮาเก้น-ดาส
บาสกิน รอบบินส์
โคลด์ สโตน ครีมเมอรี่
ไผ่ทองไอศครีม
มหาชัยไอศครีม
ไอติมละมุน
ภานุวัฒน์ เกิดทองทวี

| ภานุวัฒน์ เกิดทองทวี |
| --- | --- |
เกิด: 31 มกราคม พ.ศ. 2540 (27 ปี)
ส่วนสูง: 175 ซม. (1.75 เมตร)
อาชีพ: นักแสดง,นักร้อง
ปีที่แสดง: 2556 - ปัจจุบัน
ผลงานเด่น: หมอคิท (คิทแคท)  - เดือนเกี้ยวเดือน 2Moons The Series หมอกิจ ​ -​ วัยรุ่นวุ่นวายรัก Gen Y The Series
สังกัด: เลิฟอีส
ภานุวัฒน์ เกิดทองทวี (เกิด 31 มกราคม พ.ศ. 2540) ชื่อเล่น คอปเตอร์ เป็นนักร้อง และนักแสดงชาวไทย เป็นที่รู้จักในบท "หมอคิท (คิทแคท)" จากซีรีส์ เดือนเกี้ยวเดือน 2Moons The Series ปัจจุบันเป็น สมาชิกวงบอยด์แบนด์ SBFIVE จากค่าย StarHunter entertainment
ประวัติ

ภานุวัฒน์ เกิดทองทวี เกิดวันที่ 31 มกราคม พ.ศ. 2540 มีพี่น้องทั้งหมด 3 คน ภานุวัฒน์เป็นลูกคนที่ 3 จบการศึกษา ระดับประถมศึกษาและมัธยมศึกษา จากโรงเรียนสาธิตจุฬาลงกรณ์มหาวิทยาลัย ภานุวัฒน์ลุยงานกิจกรรมโดยเฉพาะนันทนาการในโรงเรียนมา เป็นทั้งกองเชียร์ยัน “เชียร์ลีดเดอร์”
เคยชิงรางวัลชนะเลิศการประกวดบทความเพื่อรณรงค์ส่งเสริมคุณธรรม จริยธรรม ประจำปี 2554 เรื่อง “ฉันจะสร้างสังคมให้โปร่งใส” มาแล้ว จบการศึกษาปริญญาตรีจากคณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ
ซึ่งได้รับตำแหน่งเดือนมหาวิทยาลัยศรีนครินทรวิโรฒ ปี 2558 และมีหน้าที่เป็นตัวแทนมหาวิทยาลัย และช่วยประชาสัมพันธ์เรื่องราวดี ๆ ให้สังคมได้รับทราบ
เข้าสู่วงการ

ภานุวัฒน์เป็นมีผลงานถ่ายโฆษณา เคยแสดงละคร ซิทคอม My Melody 360 องศารัก ทางโมเดิร์นไนน์ และเข้ารอบ 25 คนสุดท้ายของรายการ เดอะสตาร์ ค้นฟ้าคว้าดาว
ภานุวัฒน์เริ่มมีชื่อเสียงจากการได้มีโอกาสได้เล่นมิวสิกวิดีโอเพลงยังไกลของบอย พีซเมคเกอร์ และมีชื่อเสียงมากขึ้นจากผลงานการแสดง เดือนเกี้ยวเดือน 2Moons The Series ในบทหมอคิทหรือคิทแคท ในแก็งค์หมอเถื่อน
และปัจจุบันยังเป็นสมาชิกบอยแบนด์ วง SBFIVE ศิลปินที่เกิดจากการรวมตัวกันของนักแสดงเดือนเกี้ยวเดือน 2Moons The Series ที่มีสมาชิกทั้งหมด 5 คน ในสังกัด Star Hunter Studio ประกอบด้วยสมาชิกในวง คิมม่อน วโรดม เข็มมณฑา, เต้ ดาวิชญ์ กรีพลฤกษ์, ตี๋ ธนพล จารุจิตรานนท์ และ บาส สุรเดช พินิวัตร์​
ผลงาน > ละคร/ซีรีส์

| ปี | เรื่อง | บทบาท | แสดงคู่กับ | ออกอากาศทาง | หมายเหตุ |
| --- | --- | --- | --- | --- | --- |
| 2557 | My Melody 360 องศารัก | คอปเตอร์ |  | โมเดิร์นไนน์ทีวี |  |
| 2560 | เดือนเกี้ยวเดือน 2Moons The Series | หมอคิท (คิทแคท) | วโรดม เข็มมณฑา | ช่องวัน | ออกอากาศ วันแรก 7 พ.ค 2560 |
| 2561 | Way Back Home The Series | หยวน |  | สถานีวิทยุโทรทัศน์ไทยทีวีสีช่อง 3 | ออกอากาศ วันแรก 31 มี.ค 2561 |
| 2562 | Hotel Stars สูตรรักนักการโรงแรม | พงศ์ |  | Mello.me สถานีวิทยุโทรทัศน์ไทยทีวีสีช่อง 3 | ออกอากาศ วันแรก 13 พ.ย 2562 |
| 2563 | Gen Y วัยรุ่นวุ่นวายรัก | กำจรกิจ สิริกิติสกุล (หมอกิจ) | วโรดม เข็มมณฑา | สถานีวิทยุโทรทัศน์ไทยทีวีสีช่อง 3 | ออกอากาศ วันแรก 11 พ.ย 2563 |
| 2564 | CloseFriend   ตอน คิดไม่คิด​  | น้องเรย์ | วโรดม เข็มมณฑา | Viu | ออกอากาศ วันแรก 27 พ.ค 2664 |
| 2564 | Gen Y วัยรุ่นวุ่นวายรัก SS2 | กำจรกิจ สิริกิติสกุล (หมอกิจ) | วโรดม เข็มมณฑา | สถานีวิทยุโทรทัศน์ไทยทีวีสีช่อง 3 | ออกอากาศ วันแรก 21 ธ.ค 2564 |
| 2565 | That's my Candy | น้องจิ้ง | วโรดม เข็มมณฑา | WETV​ เทนเซ็นต์ วิดีโอ​ | ออกอากาศ วันแรก 24 เม.ย 2565 |
| 2565 | CloseFriend2​ | น้องเรย์ | วโรดม เข็มมณฑา | Viu | ออกอากาศ วันแรก 5 พ.ค 2665 |
| 2565 | เสน่หาสตอรี่ss4    ตอน สายใยเสน่หา | เก้า | -​ | AIS PLAY | ออกอากาศ วันแรก 16 มิ.ย 2565 |
| 2566 | Boy Never Smiles รักสุดท้าย นายไม่ยิ้ม |  | วโรดม เข็มมณฑา | ออกอากาศ | ช่องวัน |
ผลงาน > หนังสั้น

| ปี พ> ศ. | เรื่อง | บทบาท | หมายเหตุ |
| --- | --- | --- | --- |
| 2559 | ยังไกล  | พีช | หนังสั้นประกอบ Music video |
| 2562 | Glad to Meet U ...คนที่คุณก็(ไม่)รู้ว่าใคร | แก๊ส | หนังสั้นประกอบ Freshy Fest 2019 |
| 2564 | CloseFriendโคตรแฟน | เรย์ | หนังสั้นประกอบ MV ศิลปิน Boxx Music |
ผลงาน > ละครเวที

| ปี พ> ศ. | เรื่อง | บทบาท | หมายเหตุ |
| --- | --- | --- | --- |
| 2560 | Hour Land and The Lost Sandglass   นครแห่งเวลากับนาฬิกาทรายที่หายไป | ทหารของพระราชา | การแสดงรุ่น 22 ทวิพบ  ของคณะศิลปกรรม มศว |
| 2561 | ขอพบในฝัน สุนทราภรณ์ เดอะมิวสิคัล (Restage) | คุณหมอ | นักแสดงรับเชิญ รอบที่ 3 รอบแสดง 18 มีนาคม 2561 |
| 2562 | At Love Thesis ณ ขณะรัก | ผู้กำกับ | การแสดงรุ่น 22 ทวิพบ  ของคณะศิลปกรรม มศว |
ผลงาน > เพลง

| วง | รายชื่อเพลง |
| --- | --- |
 SBFIVE  พ.ศ. 2560  สังกัด : LOVEiS: พ.ศ. 2560 Whenever
 SBFIVE  พ.ศ. 2561-ปัจจุบัน  สังกัด : Starhunter Studio: พ.ศ. 2561 Spark ช็อต...หัวใจ พ.ศ. 2562 Healthy Tasty Seaweed Feat. Lipta (เถ้าแก่น้อย)  SUPERBOY  DREAM (เรื่องของความฝัน) พ.ศ. 2563 Good Day (สิ่งดีๆทุกวัน)  Candy Crush  ชายในฝัน (Your man)
 BKC  พ.ศ. 2566  สังกัด : Starhunter Entertainment​: 29 มกราคม 2566 มีเขาเหงาได้ไง (Why Lonely)​
ผลงาน > เพลงเดี่ยว

| พ> ศ. | เพลง |
| --- | --- |
2562: He drinks you drunk
2563: Girl went gone (Feat.Bas SB Five] ,Alvin Chong)
2563: only you
2563: จะตายแล้ว
2563: Christmas​ Lights​
2564: Cover คลั่งรัก เลิฟอีส​
2565: ง้อหน่อย -​That's My ​Candy ​The​ Series​
ผลงาน > เพลงประกอบซีรีส์

| พ> ศ. | เพลง |
| --- | --- |
2563: เพื่อนเธอ ร่วมกับ SBFIVE Hotel Star the Series
2563: ตั้งแต่นั้น ร่วมกับ แบงก์ Superboy
2563: รักไม่มีนิยาม ร้องคู่กับ คิมม่อน วโรดม
2564: Cover คนเราจะแอบรักใครสักคนได้นานแค่ไหน ร้องคู่กับ คิมม่อน วโรดม
2565: อีก​นานมั้ย​ ร่วมกับ คิมม่อน, ฟลุ้ค,  โอมห์
2565: ง้อหน่อย That'​s my Candy the Series
ผลงาน > Feat.

| พ> ศ. | เพลง |
| --- | --- |
2563: Wink ส้ม มารี​ Feat. WONDERFRAME, COPTER SBFIVE
2563: ถ้าเธออยากเป็นแฟนฉัน PANGZA Feat. COPTER SBFIVE
2563: Cover กอด AMP Feat. COPTER SBFIVE
2563: ตั้งแต่นั้น แบงก์ Superboy COPTER SBFIVE
2563: รักในวัยเรียน นายนะ​ Feat. NINEW, COPTER SBFIVE
2564: Cover Miss Call แกงส้ม Feat. COPTER SBFIVE
2564: Cover ลืมไป สิงโต ปราชญา เรืองโรจน์​ Feat.COPTER SBFIVE
ผลงาน > Cover

| พ> ศ. | เพลง |
| --- | --- |
2563: Cover กอด AMP Feat. COPTER SBFIVE
2564: Cover Miss Call แกงส้ม Feat. COPTER SBFIVE
2564: Cover คนเราจะแอบรักใครสักคนได้นานแค่ไหน KIMMON&COPTER
2564: Cover LOVER BOY 88 COPTER SBFIVE&Hunter Records
2564: Cover คลั่งรัก COPTER SBFIVE
2564: Cover All I want For Christmas Is You Starhunter​ Artists
2564: Cover ลืมไป สิงโต ปราชญา เรืองโรจน์​ Feat.COPTER SBFIVE
Producer​

บริหารค่าย Hunter Records ในเครือ Starhuter Entertaiment ในฐานะ Producer, Lyrics​ Written, Melody, Arrangement, Mix and Mastered, Engineered, Vocal Directer, Composer
| ปี | เพลง | ศิลปิน | บทบาท |
| --- | --- | --- | --- |
| 2562 | He drinks you drunk | COPTER SBFIVE | Co-Producer,  Lyrics, Melody, |
| 2563 | Girl Went Gone | COPTER SBFIVE | Producer, Lyrics, Melody, |
| 2563 | โลกใบเดียว | คิมม่อน วโรดม | Rap Lyrics |
| 2563 | Only U | COPTER SBFIVE | Producer, Lyrics, Arrangement, Melody, |
| 2563 | จะตายแล้ว | COPTER SBFIVE | Producer, Lyrics, Arrangement, Melody,Mix and Mastered |
| 2563 | Christmas Lights | COPTER SBFIVE | Producer, Lyrics, Arrangement, Composer |
| 2563 | ลืมไม่ลง | De'​TUNG | Producer, Lyrics, Arrangement, Melody |
| 2563 | Bad Boy คอยรัก | F2K | Producer, Lyrics, Arrangement, Melody |
| 2563 | Wink | ส้ม มารี, WONDERFRAME, COPTER SBFIVE | Rap Lyrics |
| 2564 | COVER -​ Miss Call | ​KANGSOMKS Feat. COPTER SBFIVE | Rap Lyrics, Mix and Mastered |
| 2564 | COVER รักได้รักไปแล้ว | ​ISBANKY Feat.3rd Tilly Birds | Engineered, Vocal Directer |
| 2564 | COVER All I want For Christmas Is You | Starhunter​ Artists | Producer |
| 2564 | วันหนึ่งในฤดูหนาว (Winter Of Love) | Starhunter​ Artists | Producer, Lyrics, Melody |
| 2565 | เปิดตัว | WISH ME | Rap Lyrics |
| 2565 | ง้อหน่อย | คอปเตอร์ ภา​นุวัฒน์​ | Producer, Lyrics, Melody, Composer |
ผลงานอื่น ๆ > รายการวาไรตี้

Let's Go Hunter -​ AIS PLAY BOX
ผลงานอื่น ๆ > คอนเสิร์ต​

SBFIVE -​ AIS Countdown Central World 2019
SBFIVE -​ THE MOONLIGHT CONCERT 2019
SBFIVE -​ MY Way Party 2019
SBFIVE -​ AIS Countdown Central World 2020
BKC -​ FANTOPIA 2020
ผลงานอื่น ๆ > งานกำกับ

ผู้ช่วยผู้กำกับ - ละครเวที รามาสตอรี่
ผู้กำกับ - ละครเวที At Love Thesis ณ ขณะรัก